**Алматы облысының білім берудегі ақпараттық технологиялар орталығының 2020 жылы атқарылған жұмысының**

**есебі**

**Талдықорған, 2020 ж.**

**Алматы облысының білім берудегі ақпараттық технологиялар орталығының 2020 жылы атқарған жұмысы**

***Алматы облысы бойынша білім саласын ақпараттандырудың жай-күйі***

Алматы облысында күндізгі жалпы білім беретін 760 мектеп бар, ондағы оқушылар саны – 428574. Облыстың білім беру мекемелері 23 678 компьютерлік техникамен жабдықталған.Білім беруді ақпараттандырудың негізгі көрсеткіші 1 компьютерге келетін оқушылар саны болып табылады. 2019 жылы 1 компьютерге 10,7 оқушыны құраған, ал бүгінгі күні бұл көрсеткіш 1 компьютерге 4,2 оқушыны құрайды (мұғалімдердің компьютерлерін есептемегенде). 2020 жылға 391,9 млн. теңгеге 1704 компьютер сатып алынды.

Қашықтықтан білім алып жатқан 347998 оқушы компьютерлік техникамен 100% қамтамасыз етілген (246 938 оқушының өз меншігінде компьютерлік техника бар, мектептердегі 23 678 компьютерлер уақытша пайдалануға берілді).

2020-2025 жылдарға арналған Қазақстан Республикасында білім беруді және ғылымды дамытудың мемлекеттік бағдарламасын іске асыру шеңберінде 2020 жылы интернеттің жылдамдығын арттыру үшін облыстық бюджеттен 522 млн. теңге бөлінді.

"Қазақстан Республикасының ауылдық елді мекендерін кең жолақты интернетпен қамтамасыз ету" мемлекеттік-жеке меншік әріптестік жобасы бойынша 152 мектеп қосылды, оның ішінде 77 мектеп спутниктік байланыстан оптикалық-талшықты байланыс арнасына өтті.

Алматы облысында бүгінгі таңда барлық 760 мектеп интернет желісіне қосылған. Оның ішінде 527 (69,3%) мектеп оптикалық-талшықты, мыс кабелі (4 Мбит/с және одан жоғары) арқылы және 233 (30,6%) мектеп спутниктік байланыс (4 Мбит/с және одан төмен) арқылы қосылған.

2020 жылға жергілікті бюджеттен 156 мектепті Wi-Fi сымсыз желісі арқылы Интернетке қосу мақсатында 454 млн. теңге бөлінді.

2019-2020 оқу жылында облыс мектептері 403 лингафонды-мультимедиялық кабинеттермен жабдықталған, бұл 51% құрайды (өсім 1,1%).

2020 жылға жергілікті бюджеттен 16 лингафонды-мультимедиялық кабинеттерге 72 млн. теңге қаражат бөлінді, жыл соңында барлығы 416 лингафонды-мультимедиялық кабинеттерді құрайды және жарақтандырудың үлесі 53,4% (өсім 2,4%). Мектептерді ЛМК-мен 100% жабдықтау үшін 1 млрд. 458 млн. теңге қаражат қажет (1 лмк құны 4,5 млн. теңге).

2019-2020 оқу жылында білім беру ұйымдары жаңа модификациялық кабинеттермен жабдықталған: физика - 367, химия - 346, биология - 308. Жабдықталу көрсеткіші 47,7%-ды құрайды.

2020 жылға жергілікті бюджеттен жаңа модификациялық кабинеттерге 308,4 млн. теңге (ЛМК қосқанда) бөлінді (12 физика – 97 млн., 10 химия – 68,5 млн., 10 биология – 70,9 млн.), жабдықталу үлесі 50,5%-ды құрайды. Жылдың соңында физика кабинеті – 378, химия кабинеті - 356, биология кабинеті – 318 құрайды.

2021 жылға облыстық білім беру мекемелеріне 22 бірлік STEM-кабинеттер сатып алу жоспарланып отыр. Облыстық бюджеттен 1772 компьютер сатып алуға 407,5 млн. теңге қаражат бөлінді.

***Алматы облысы бойынша білім беру мекемелерінің компьютерлік техникамен жабдықталуы***

Аудандық білім бөлімдеріне және облыстық білім беру ұйымдарына компьютерлік жинақ, ІТ класс, модификациялық кабинет және WI-FI –локальді желі тартылуына техникалық ерекшеліктерді және эксперттік қорытындылары беріліп отырды.

Республикалық бюджетпен 5795 персоналды компьютер, 42383 ноутбук, 7508 планшет және 38994 WI-FI роутерлердің техникалық сипаттамамен сәйкестігі тексеріліп, аудандық/қалалық білім бөлімдеріне таратылды. Сонымен қатар, жергілікті бюджеттен 24260 компьютерлік техника алынды.

***Алматы облысының білім басқармасының ресми сайты және* facebook, twitter және instagram ресми парақашалары**

Алматы облысының білім берудегі ақпараттық технологиялар орталығының [www.aocit.kz](http://www.aocit.kz/) ресми сайтын Орталық қызметкерлері жыл бойы ақпаратпен толықтырып, жаңартып техникалық жағынан қамтамасыз етіп отырады. Сонымен қатар, Алматы облысының білім басқармасының ресми сайтына жыл бойы әкімшілік жұмыстары жүргізіліп, жаңалықтар, баннерлер және батырмалар қосылды. Бейнероликтерді, презентацияларды және басқа да құжаттарды жүктеуге арналған сілтемелер сайтқа орналастырылып, техникалық қолдау көрсетіліп отырды. «Facebook», «Instagram» әлеуметтік желілеріне Алматы облысы білім басқармасының, Орталықтың жыл бойы өткізілген іс-шаралар, жаңалықтар легі дайындалып, жарияланып отырды.

***Сайттармен жұмыс***

26 тамыз күні **«*Білім және ғылым: жаңа оқу жылының ерекшеліктері*»** атты облыстық тамыз кеңесі өтті. Осыған орай, бөлім қызметкерлері тамыз кеңесінде оқылатын білім басқармасының басшысы М.Омарованың баяндамасының презентациясын дайындалды.

Бөлім қызметкерлері **«Интерактивті мектеп»** әлеуметтік жобасы аясында құрылған білім бөлімдерінің және мектеп сайттарының толтырылуын апта сайын тексеріп, мониторинг жасап отырады. «Ақпараттық-технологиялық орталығы» ҚҚ директоры Қ.П.Тангатаровпен бірлесіп сайтты толтыру бойынша онлайн вебинар өткізілді.

Қыркүйек айында орталықтың қызметкерлері үшін Platonus education manager платформасын түсіндіру бойынша оқыту семинары өтті.

Ағымдағы жылдың қараша айында Bilim Media Group компаниясымен бірігіп, BilimKids мектепке дейінгі мекемелерге арналған жобаны таныстыру мақсатында вебинар өткізілді және Bilim Media Group компаниясының Алматы облысы бойынша маманы С.Нұрмұханбет және DarynOnline директоры А. Қалықұловамен бірлесіп "Онлайн сервистерде дербес деректерді қорғау" тақырыбында онлайн вебинар ұйымдастырылды.

«Ашық бюджеттердің интерактивті картасы» publicbudget.kz платформасы бойынша білім беру ұйымдары деректерін орналастыруының мониторингі апта сайын жасалынды.

***Директорлар тестілеуі***

***2020 жылы өткізілген «Директорлар тестілеуі» бойынша техникалық жағынан өткізілген қызметтер:***

Тест өтетін барлық компьютерлерге толықтай техникалық баптаулар жасау және тестілеу барысын видеоға түсіруді ақпараттарды техникалық қамсыздандыру бөлімі тарапынан техникалық сүйемелдеу жүргізілді.

***«Күнделік» бірыңғай ақпараттық жүйесі***

Қазақстан Республикасында білім беруді дамытудың 2011-2020 жылдарға арналған мемлекеттік бағдарламасының басым бағыттарының бірі – білім беру ұйымдарына электрондық оқыту жүйесін енгізу.

Алматы облысы бойынша 2016 жылы 189 білім беру ұйымы қосылды. Ал 2017 жылы білім беру ұйымдарының саны 417 мекемені құрады.

Жыл бойы электрондық «Күнделік» электронды оқыту жүйесін пайдалану бойынша білім беру ұйымдарының қызметкерлеріне консультациялық көмек көрсетілді.

2020 жылы «Күнделік» электронды оқыту жүйесіне қосылған білім беру мекемелерінің саны 705 мектепті құрады.

2020 жылдың қыркүйек, қараша айларында электронды оқыту жүйесінде жаңа функциялардың қызметтері бойынша «Күнделік» электронды оқыту жүйесіне қосылған аудандық/қалалық мектептерге вебинарлар өткізілді.

***«Ұлттық білім беру деректер қоры»***

Қазақстан Республикасы Білім және ғылым министрлігінің «Электрондық оқыту жүйесін енгізу» жобасы аясында «Ұлттық білім беру деректер қоры» (ҰББДҚ) атты ішкі жүйе құрылған. Жүйеге 2266 білім беру мекемелері қосылған. Соның ішінде 786 жалпы білім беру мекемелері (жеке меншік мектептермен және оқу-өндірістік комбинаттармен бірге), 13 мамандандырылған, 32 арнаулы, 108 қосымша білім беру мекемелері, 11 ата-ананың қамқорынсыз қалған балалар ұйымы (жанұялық типтегі балалар үйі), 1246 мектепке дейінгі білім беру ұйымдары (мемлекеттік және жекеменшік балабақшалар, шағын орталықтар), 70 техникалық және кәсіптік білім беру ұйымдары қосылған.

2019 жылдың наурыз айында ҰББДҚ жаңа форматқа ауысты, яғни жаңа интерфейстегі бөлімдерге барлық білім беру ұйымдары көшірілді.

ҰББДҚ базасында жаңартулар бойынша мамыр, қыркүйек, қазан, қараша айларында аудандық/қалалық білім бөлімдерінің ақпараттандыруға жауапты мамандарына және мектептерге вебинарлар өткізіліп, орталықтың қызметкерлері үнемі консультациялық көмек беріп отырды.

Алматы облысының білім берудегі ақпараттық технологиялар орталығының мамандары күн сайын ұлттық білім беру деректер қорын толтыру жұмыстары бойынша мониторинг жүргізіп, жүйе жұмысына сараптама жасап, аудандық (қалалық) білім бөлімдерін хабардар етіп отырды.

Ұлттық білім беру деректер қорында электрондық-цифрлық қолтаңба орнатуда барлық білім беру ұйымдарына орталықтың қызметкерлері тарапынан консультациялық кеңес көрсетілді.

Жыл бойы білім беру мекемелерінің ҰББДҚ толтыру барысында жіберілген қателіктермен жұмыс жүргізілді, білім беру мекемелерінің басшыларын тіркеу және ЭЦҚ кілтпен қол қою бойынша түсіндірме жұмыстары атқарылды.

**Цифрлық білім беру ресурстары**

***Bilim Media Group –*** Қазақстандағы электронды оқыту нарығын дамытушы, иновациялық компания. Білім беруге қажетті контентті жасаумен және соған қатысты технологиялар мен қызметтерді таратумен айналысады.

2019 жылға ***Bilim Media Group*** компаниясының ресурстарына 737 мектеп қосылуда. Олардың 665 мектебі онлайн режимінде, ал 72 оффлайн режимінде қосылған.

2020 жылы ***Bilim Media Group*** компаниясының ресурстарына 760 мектеп онлайн режимінде қосылған. ***OnlineMektep*** платформасы арқылы 720 мектеп оқиды, қалған 38 мектеп***DarynOnline*** платформасын және 2 мектеп ***EduPage*** платформасын қолданады.

Қыркүйек айында ***OnlineMektep*** және ***DarynOnline*** платформаларын қолдануды түсіндіру жұмыстары бойынша YouTube каналы арқылы онлайн трансляция, ZOOM қосымшасында вебинарлар ұйымдастырылды.

***Орталықтың жылдық жоспарына сәйкес байқаулар***

2020 жылдың 18-28 ақпан аралығында Алматы облысының білім берудегі ақпараттық технологиялар орталығының базасында **«Саналы азамат» жобасын іске асыру аясында өткізілген облыстық «Менің мектебім»** байқауы өтті. Байқауға жалпы білім беретін мектептердің 7-11-сынып оқушылары қатысты.

2020 жылдың 22 қазан мен 11 қарашасы аралығында ***«Үздік қашықтықтан оқыту сабағы»*** сырттай облыстық байқауы ұйымдастырылды. Байқауға қатысу туралы өтінім және электронды түрде байқау жұмыстары 22 қазаннан 6 қарашаға дейін қабылданды. 11 қараша күні жюри мүшелері құрылып, барлық жұмыстарды қарастырып шықты.

Байқаулардың қорытындылары [www.aocit.kz](http://www.aocit.kz) сайтына орналастырылды.

***Облыстық интерактивті сабақтар туралы мәлімет***

***2020-2021 оқу жылының I жарты жылдығында өткізілген облыстық онлайн сабақтардың есебі***

Ағымдағы жылдың сәуір айының15-30 күндері аралығында бөлім қызметкерлері **2020-2021** оқу жылында өткізетін облыстық интерактивті сабақтардың кестелерін құру мақсатында, білім беру ұйымдарынан ұсынылатын сабақтар туралы мәліметті жинады.

Алматы облысы бойынша 2020-2021 оқу жылы онлайн режимінде интерактивті сабақтарға қатысатын білім беру ұйымдарының саны 268. Оның 263-і орта мектеп, 4-і облыстық мекемелер және 1-і колледж.

*Облыс бойынша онлайн режимінде интерактивті сабақтарға қатысуға мүмкіндігі бар білім беру ұйымдарының саны*

Санитарлық - эпидемиологиялық жағдайға байланысты оқушылар қашықтықтан білім алуда, сол себепті 1 сынып оқушыларына сабақ кестесі қосымша жоспарға сәйкес бекітіліп, уақытылы өткізілді. Сонымен қатар, Төтенше жағдайлар департаменті тарапынан **2** облыстық интерактивті сабақ өткізу жоспарланып, бекітілді.

***Облыс бойынша 2020-2021 оқу жылының I жарты жылдығында жоспарланған облыстық интерактивті сабақтар саны***

|  |  |  |  |
| --- | --- | --- | --- |
| **№** | **Аудан (қала)** | **Сабақ саны** | **Пәні** |
| 1 | Ақсу | 0 |  |
| 2 | Алакөл | 0 |  |
| 3 | Балқаш | 0 |  |
| 4 | Еңбекшіқазақ | 1 | Бастауыш сынып |
| 5 | Ескелді | 0 |  |
| 6 | Жамбыл | 0 |  |
| 7 | Іле | 1 | Бастауыш сынып |
| 8 | Қаратал | 1 | Бастауыш сынып |
| 9 | Қарасай | 1 | Бастауыш сынып |
| 10 | Кербұлақ | 1 | Бастауыш сынып |
| 11 | Көксу | 1 | Бастауыш сынып |
| 12 | Панфилов | 1 | Бастауыш сынып |
| 13 | Райымбек | 0 |  |
| 14 | Сарқан | 0 |  |
| 15 | Талғар | 0 |  |
| 16 | Ұйғыр | 2 | Бастауыш сынып |
| 17 | Қапшағай | 2 | Бастауыш сынып |
| 18 | Текелі | 2 | Бастауыш сынып |
| 19 | Талдықорған | 2 | Бастауыш сынып |
| 20 | Колледж | 0 |  |
| 21 | Облыстық мекемелер | 0 |  |
| 22 | Алматы облысының төтенше жағдайлар департаменті | 2 |  |
|  | ***Жалпы саны*** | ***17*** |  |

***I жарты жылдықта 17 сабақ*** (ТЖД- 2 сабақ) ***өткізу кестеге сәйкес бекітіліп,*** 17 сабағы өз уақытында, талапқа сай өткізілді. Өткізілген сабақтарға мектептердің қатысуы қадағаланып, мониторинг жасалып, орталықтың сайтына жарияланды.

Білім басқармасы бекіткен кестеге сәйкес облыс мұғалімдері әр аптаның сәрсенбі күні сағат 11.00-де [www.Sabak.kz](http://www.Sabak.kz) порталының «Almatinskaya oblast» бөлмесінде ашық сабақтарын өткізіп тұрады.

Облыс бойынша онлайн сабақтарды білім берудегі ақпараттандыруды техникалық қамсыздандыру бөлімінің инженер-технигі Қойшыбаев Алмас модерациялайды. Сабақтардың техникалық ақаусыз өтуі үшін модератор алдын ала аудио және видео құрылғыларын тексеріп, баптау жұмыстарын жүргізіп отырады.

2021 жылға арналған жоспарының бірі **«Білім беру бағдарламалары бойынша навигаторы»,** және **«АО онлайн кесте жиынтығы»,** жобаларын іске асыру болып табылады. «Білім беру бағдарламалары бойынша навигаторы» барлық қолданыстағы білім беру ұйымдары туралы, қолжетімді білім беру бағдарламалары туралы мәліметті бір ақпараттық ресурста шоғырландырады. Жобаның идеясы - ата-аналарға балабақша, мектеп, оқушылар сарайы, колледж және басқа да білім беру мекемелерінің деректеріне қолжетімділікті қамтамасыз ету. «АО онлайн кесте жиынтығы» жобасы облыс бойынша білім беру мекемелерінен керекті ақпараттарды уақытылы және сапалы жинаудың тиімді жолы болып табылады.

Ағымдағы жылдың 25 қарашасы мен 25 желтоқсан аралығында Bilim Media Group компаниясының ұйымдастыруымен аудандық/қалалық білім бөлімдерінің әдіскерлеріне байқау ұйымдастырылды. Байқау нәтижесі бойынша облысымыздың екі ауданы жүлделі орындарды иеленіп, марапатталды. Еңбекшіқазақ ауданының әдіскері Алботаев Айдын Игембаевич – 1 орын, Текелі қаласының әдіскері – Байменова Ильмира Бахтияровна – 2 орынды иеленді.

**Орталық директоры А.Менлыбаев**